**SPRENDIMAS**

DĖL nekilnojamojo turto NUOMOS viešo KONKURSO BŪDU

2021 m. balandžio 29 d. Nr. T3-113

Prienai

Vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, Lietuvos Respublikos vietos savivaldos įstatymo 16 straipsnio 2 dalies 26 punktu ir atsižvelgdama į UAB ,,Bitė“ 2021-02-22 prašymą Nr. 4012-0222, Prienų rajono savivaldybės administracijos direktoriaus 2021 m. balandžio 19 d. įsakymą Nr. A3-280, Prienų rajono savivaldybės taryba nusprendžia:

1. Išnuomoti viešo konkurso būdu 5 metams (su galimybe pratęsti 5 metams) Prienų rajono savivaldybei nuosavybės teise priklausantį ir šiuo metu Prienų rajono savivaldybės administracijos patikėjimo teise valdomą turtą pagal priedą.

2. Nustatyti pradinį turto nuompinigių dydį pagal priedą.

3. Nustatyti, kad turtas išnuomojamas konkurso dalyvių įstatuose (nuostatuose) nurodytoms veikloms vykdyti.

4. Pavesti:

4.1. Prienų rajono savivaldybės administracijai teisės aktų nustatyta tvarka organizuoti sprendimo priedo 1–4 eilutėse nurodyto turto viešus nuomos konkursus;

4.2. Prienų kultūros ir laisvalaikio centro direktoriui teisės aktų nustatyta tvarka organizuoti sprendimo priedo 5–6 eilutėse nurodyto turto viešus nuomos konkursus.

5. Įgalioti Prienų rajono savivaldybės administracijos direktorių ir Prienų kultūros ir laisvalaikio centro direktorių pasirašyti Savivaldybės turto nuomos sutartis ir perdavimo–priėmimo aktus su konkursų laimėtojais.

Šis sprendimas per vieną mėnesį nuo jo paskelbimo ar įteikimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Regionų apygardos administraciniam teismui bet kuriuose teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas).

Savivaldybės meras Alvydas Vaicekauskas